钦定古今图书集成/历象汇编/庶征典/第115卷 > 《观象玩占》 > 地裂
## 钦定古今图书集成/历象汇编/庶征典/第115卷 > 《观象玩占》 > 地裂

地裂，阴背阳也。父子分离，民人叛去之兆。一曰：“臣不
从君，天下将裂。”一曰：地裂。大臣专恣不任事，女子为
政，刑罚妄施，贤者退，不肖者进，厥妖地裂。凡地裂世
主灾，不出年内。

大道中忽折裂，不出一年，有大风雨，地裂千里已上，
或山阜破成蹊，谷为大水。

军地忽折裂，败之兆，急移之。